Violetta Villas

Violetta Villas (sünninimi Czesława Maria Cieślak, hilisem kodanikunimi Czesława Maria Gospodarek; 10. juuni 1938 Liège – 5. detsember 2011 Lewin Kłodzki) oli Poola laulja, koloratuursopran. Villas oli erakordselt suure hääleulatusega: 5 oktaavi (E2–E7). Ta suutis laulda baritonile, tenorile, kontraaldile, metsosopranile ja sopranile mõeldud laule. Selline hääleulatus on haruldane nii meeste kui ka naiste seas ning nii klassikalises kui ka popmuusikas. Kõige paremini kõlas tema hääl vahemikus C4–C6. Ta hääl oli väga varjundirikas ja lauludes ühendas ta sageli mitu stiili. Villas sündis Belgias, kus tema isa Bolesław Cieślak (1907–1960) oli võõrtööline ja kaevur, aga lisaks sellele ka dirigent. Ema Jane (poolapäraselt Janina, neiuna Malczyk; 1914–1985) oli koduperenaine. Violetta oli pere neljast lapsest kolmas. Pere tuli 1948 Poolasse tagasi ja asus elama Lewin Kłodzkisse. Villas hakkas õppima muusikat. Lapsena mängis ta klaverit ja viiulit. 1956 hakkas ta Szczecini Riiklikus Muusikaülikoolis laulmist õppima. Ta jätkas enda täiendamist Wrocławis. 1959 hakkas ta Varssavis klassikalist laulmist õppima. Tema hääleulatus ja tämber olid juba sel ajal muljetavaldavad ja tõotasid talle suurt läbilööki ooperis, kuid esialgu eelistas ta muusika moodsamaid vorme. Vanemad sundisid ta 16-aastaselt (1954) abielluma piirivalveleitnandi Piotr Gospodarekiga. Villas ei armastanud oma meest ja nad lahutasid kaks aastat hiljem, kui Villas oma mehe maha jättis, et Szczecinisse laulmist õppima minna. Abielust sündis üks laps, Krzysztof Gospodarek. Polskie Radios esines Villas esimest korda 1960. Esimesed auhinnad pälvis ta Sopoti lauluvõistluselt 1961 ja 1962. 1964–1966 esines ta riiklikul laulufestivalil Opoles. 1962 salvestas ta oma esimese albumi. Karjääri jooksul salvestas Villas ligi kolmsada laulu kümnes keeles. Lisaks poola keelele laulis ta inglise, prantsuse, saksa, itaalia, ladina, napoli, vene, hispaania ja portugali keeles. 1960. aastate lõpul laiendas Villas oma tegevusvaldkonda. Ta hakkas esinema ooperites, operettides, muusikalides ja filmides. 1964 kutsuti Villas laulma Prantsusmaale ja sellest ajast esines ta sageli välismaal. 1971 pakkus Paramount Pictures talle kaheksa-aastast lepingut, kuid Villas eelistas tagasi kodumaale tulla, sest tema ema oli haigestunud. Hiljem konfiskeerisid Poola võimud ta passi ega lubanud teda enam kui kümne aasta jooksul välismaale. Siiski ei keelatud tema esinemisi meedias ega Poola riigi piires. Alles 1985 sai ta passi tagasi ja kohe seejärel läks ta ülemaailmsele ringreisile, sealhulgas USA-sse ja Austraaliasse. Elu lõpupoole kannatas Villas alkoholismi ja morfinismi all. Ühtlasi tuli ilmsiks, et ta oli olnud Poola Rahvavabariigi luureteenistuse agent koodnime Gabriella all. Peale selle kannatas ta luulude all, mis mõjus halvasti tema suhetele keskkonna ja perega. Ta oli loomade õiguste aktivist. 1987. aastal tutvus Villas poola päritolu ameerika ärimehe ja miljonäri Ted Kowalczykiga. Nad abiellusid 6. jaanuaril 1988 Chicagos, aga lahutasid sama aasta detsembris. 2011. aasta veebruaris teatas laulja, et loobub esinemisest. Sel ajal anti talle Poola Vabariigi teenelise kultuuritöötaja aunimetus. 1962 Rendez-vous with Violetta Villas 1966 Violetta Villas 1967 Violetta Villas 1967 For you my darling 1968 About Love... 1977 There is no love without jealousy 1980 Old hits 1986 Violetta Villas 1987 The greatest hits 1992 For you beloved 1992 The most beautiful christmas carols 1994 Dolly 1995 VV - gold hits, part 1 1995 VV - gold hits, part 2 1996 Golden hits 1997 Jestem taka a nie inna 1997 Christmas carols 1998 Dolly 1999 Platinum collection 1999 V. Villas sings the most beautiful christmas carols 2000 Kiss of fire 2000 Golden hits 2001 When Jesus Christ was born... 2001 Violetta Villas 2001 For you my darling 2001 There is no love without jealousy 2003 Valentine hits 2003 To you, mother 2004 Christmas carol of hearts 2006 I am what I am 2007 To comfort the heart and warmth the soul 2009 From archive of the Polish Radio, vol. 11 2009 When Jesus Christ was born... - reedition 1969 Las Vegas 1977 There is no love without jealousy 1987 The greatest hits 1992 For you beloved, part 1 1992 For you beloved, part 2 1992 The best of 1992 The best of, part 1 1992 The best of, part 2 1992 The best of, part 3 1994 Doll 1994 I am what I am 1995 Only to you 1996 Golden hits 1997 Christmas carols 1997 Jestem taka a nie inna 1998 Golden hits 1999 Platunim collection 2000 Violetta Villas 2000 Kiss of fire 1961 Ja ci nie wierzę 1961 Taki mróz 1961 Nie zdążyłam 1961 Dla ciebie miły 1961 Marianna ruda 1961 Sekret 1961 Dla ciebie miły 1961 Kiedy Allach szedł 1962 Ożeń się Johny 1962 To mówią marakasy 1962 Duety z Tadeuszem Woźniakowskim 1963 Szesnaście lat 1963 Zorro 1963 Kiedy Allach szedł 1964 Muzyka taneczna 1964 Błękitna tarantella 1964 Opole - stolica polskiej piosenki 1964 Uśmiechem miłość się zaczyna 1965 Jak nie to nie 1965 Nic nikomu nie mów 1965 Józek 1966 Do ciebie mamo 1966 Dla ciebie miły 1966 Nie jestem taka zła 1969 Do ciebie mamo 1986 Mundial '86 1987 Sosna z mego snu 1987 Wszedzie gdzie ty 1964 Przyjdzie na to czas 1964 Czterdzieści kasztanów 1965 Mamma 1965 Do ciebie, mamo 1967 W Zakopanem pada deszcz 1970 Znowu ciebie mam 1977 Nie ma miłości bez zazdrości